text: Og vejret, hvad med vejret? Det bliver helt okay i denne uge
  29 august 2016 kl. 15.19
  Vi er gået ind i den sidste augustuge. Den bliver helt okay.
  Rent vejrmæssigt set er denne sidste augustuge en okay en af slagsen her hos os i Syd- og Sønderjyland.
  Det må være konklusionen på DMI´s prognose for ugens vejr: Sol, overskyet, minimal regn og temperaturer omkring de tyve grader, varmest onsdag med op mod de 25 grader.
  Nedbøren skulle komme torsdag og fredag med henholdsvis 0,5 og 0,9 mm. regn. Det har været værre.  
  Tirsdag og onsdag ser ud til at blive de bedste.
  Nattemperaturerne kommer ned omkring de ti grader. Vinden bliver behersket med en maks. hastighed på  otte meter i sekundet. Alt i alt en dejlig sensommeruge.
  